  Наталья Тетерина Фигурной нискыланъя Олимпи чемпионка Алина Загитова кутскись спортсменъёслы мастер-класс ортчытон понна 27-тӥ куартолэзе одӥг нуналлы гинэ Ижкаре бертӥз.  Фанатъёсыз аэропортын сое плакатъёсын пумитазы. Чемпионка пусйиз, таӵе шуныт пумитанэз возьмаз шуыса, соин ик вордскем палъёсаз шумпотон мылкыдын вуиз. Анай-атаеныз со Доминикана элькунын шутэтскиз, нош табере вань малпанъёсыз уж сярысь гинэ. Ижкар Алина Загитоваез пумита Али мынам валтӥсь льӧль малпанэ — огшоры гань-гань дасяськыны. Али, куке мон Новогорске мыно, гань-гань программа пуктыны. Монэ учкисьёс со программаез мед шӧдозы, малы ке шуоно программа туж тунсыко луоз Алина Загитова, фигурной нискыланъя Олимпи чемпионкаСо пусйиз, 28-тӥ куартолэзе ӝытазе кошке ни шуыса — экзаменъёслы дасяськоно: ӟуч кылэз, математикаез, географиез но биологиез сётоно. Удмуртилэн шоркараз фигуристка элькун тӧроен Александр Бречаловен но аслаз нырысетӥ тренереныз пумиськылоз. Собере «Олимпиец» йӧ дворецын мастер класс-ортчытоз. Отын вань мылкыд карисьёс Олимпи чемпионкалэсь автографсэ басьтыны но соин астуспуктэм лэсьтыны быгатозы. Выль сезонлы дасяськонзэ Алина Загитова Москва вӧзысь Новогорскын 4-тӥ инвожое кутскоз ни Фигурной нискыланъя егит спортсменъёслы Алина Загитова асьсэлы оскыны, дугдылытэк азьлань мыныны сӥзиз, нош валтӥсез — быръем спорт амалзэс яратыны. Ижкаре вуон азьын Алина Загитова акита-ину кучапиеныз вить пол поръяны вуттӥз. Пӧйшурез солы Японилэн премъер-министрез кузьмаз. Али пуны спортсменка дорын коӵышен но кык шиншилаосын ӵош улэ. Со туж лякыт, гань-гань но куке аляк луылэ Алина Загитова, фигурной нискыланъя Олимпи чемпионкаТодэ вайытом, Лымшор Кореяысь Пхёнчханын ортчем Олипми шудонъёсын Алина Загитова нимаз ӵошатсконъёсын зарни медаль басьтэм сяна, фигурной нискыланъя командаос куспын ӵошатсконын Россиысь олимпи атлетъёслэн сборноенызы азвесь медаль утӥз.  Тегъёс: Спорт Ижкар Удмуртия фигурнойнискылан АлинаЗагитова  